Rabab Abdulhadi

Rabab Ibrahim Abdulhadi (Nablus, 1955) Palestinan jaiotako estatubatuar jakintsu, ekintzaile, hezitzaile, editore eta zuzendari akademikoa da. Ikasketa Etniko, Arraza eta Erresistentzia Ikasketetako irakasle elkartua da, eta San Frantziskoko Estatu Unibertsitateko (SFSU) Etnia eta Diaspora Arabiar eta Musulmanen Ikasketen (AMED) zuzendari sortzailea. Inside Higher Education [Goi heziketa barnean] erakundeko Colleen Flaherty-k "jada polemikoa den arlo bateko figura polemikotzat" jo zuen.

 Haurtzaroa eta hezkuntza 
Rabab Ibrahim Abdulhadi 1955ean jaio zen Nablus-en, Jordaniak okupatutako Zisjordanian, familia musulman batean.

B.A. gradua bat jaso zuen (1994) Hunter College-ko emakumeen ikasketetan. Ondoren, Master gradua (1995), M. Phil. gradu bat [MPhil gradu bat (Filosofiako Masterra) graduondoko ikerketa-titulu bat da, ikerketa independentean zentratzen dena, tesi batean amaitzen dena, eta Master baten eta Filosofiako Doktore baten (PhD) arteko tarteko kalifikazio gisa jarduten duena.]  (1998), eta soziologiako doktoretza (2000), denak Yale Unibertsitatekoak. Abdulhadiren hitzaldia, Michele Dillon aholkulariaren gidaritzapean, "Palestinartasuna ikuspegi konparatuan: erresistentzia inklusiboa, herritartasun baztertzailea" (2000) izan zen.

 Ibilbidea 
2004tik 2006ra, Arabiar Amerikako Ikasketa Zentroko zuzendari sortzailea izan zen, eta Soziologiako irakasle elkartua Michigan-go-Dearborn-eko Unibertsitatean.

2007ko urtarrilean, San Frantzisko-ko Estatu Unibertsitateko fakultatean sartu zen. 2007an kontratatu zutenetik, Abdulhadi izan da bere sailaren barruko fakultate bakarra, eta horren zati handi bat ikasleen ikerketa-laguntzaileekin, bisitari adituekin eta irakasleekin osatu da urteetan zehar. 2018an, Abdulhadik demanda eta erreklamazioak aurkeztu zituen formalki, eta adierazi du bi fakultate-lanpostu agindu zizkiotela, kontratatzeko unean.

Abdulhadi normalean sutan jarri dute talde sionistek eta Israelen aldekoek, hala nola David Horowitz Freedom Center [Askatasun Zentroa], Campus Watch[Kanpus begirale], eta .[Lege proiektua] SFSUn kartelak anitz ibili dira, Abdulhadiren antzeko karikaturak agertzen dituztenak mespretxuz, baita Abdulhadi erakunde terroristetan sartuta zegoela aditzera ematen dutenak ere. 2017an, SFSU Associated Students, Inc. (ASI), Ikasle Palestinarren Batasun Orokorra (GUPS) eta Ikasle Beltzen Sindikatua (BSU) Abdulhadirekin gelditu dira, eta etsipena adierazi zuten Leslie E. Wong orduko unibertsitateko presidenteak eta campuseko poliziak gorrotoaren diskurtsoa nola kudeatu zuten ikusita.

2017an, Jerusalem-go alkatea hitzaldi bat ematekoa zen SFSUren campusean, eta ikasleen protestekin egin zuten topo. Ikasle judu talde batek antisemitismoa bultzatzea leporatu zion eskolari, Abdulhadi eta bere "adierazpen antisionistak" buru zirela. Abdulhadiren alde hitz egitean, Eric Mar San Frantziskoko ikuskatzaile ohiak adierazi zuen horrelako "ondo finantzatutako kanpainak benetan kaltegarriak direla Abdulhadi bezalako komunitateko ekintzaile eta irakasle handien karrerentzat" eta ekintza horiek "efektu beldurgarria" dutela. Auzia epaitegietara iritsi zen, eta 2018an, epaile federal batek ez zuen diskriminazio zantzurik aurkitu.Ekitaldi hori Estatu Batuetako hedabide nazionalek bete zuten.

2019an, Abdulhadi-k online hitzaldi bat antolatu zuen SFSUren Zoom instantzia erabiliz, Leila Khaled ekintzaile politiko palestinar eta Palestinaren Askapenerako Herri Fronteko kidearen eskutik. Ekitaldiaren aurreko gauean, unibertsitateak Abdulhadi-ri jakinarazi zion Zoom-ek ez ziola utziko SFSUri Zoom erabiltzen hizketarako, elkarrizketak Zoom-en zerbitzu-baldintzak urratzen zituela adieraziz. Gertaera programatutako egunean YouTube-ra aldatu zen arren, aldaketa horrek 23 minutu baino ez zuen iraun YouTube-k korrontea itxi aurretik, YouTube-ren zerbitzu-baldintzen aurka joan zela adieraziz. Facebook-ek ere ekitaldiaren orria itxi du, bere politiken urraketak argudiatuta. Palestina Askatzeko Herri Frontea erakunde terroristatzat du AEBetako Gobernuak. Leila Khaled gertaerak "adierazpen askatasunaren muga eta ondorioei" buruzko nazio mailako albisteen eztabaida tirabiratsuari gehitu zion, eta Lynn Mahoney SFSUko presidenteak Ekialde Hurbileko ikasketen programari emandako laguntza edota babes faltari buruzko galdera sutsuak izan zituen.

2024an, Wake Forest Unibertsitateko Abdulhadi-ren hitzaldi gonbidatu bat bertan behera geratu zen, aurreikusitako ekitaldiak Israel-en aldeko ikasle juduen eta beste batzuen backlash jaso ondoren. Bere hitzaldia bertan behera uzteko eskaera batek 8000 sinadura baino gehiago jaso zituen, Abdulhadi-ri Gazako genozidioaren harira antisemitismoa eta Hamas babestea leporatuz. Winston-Salemeko herriko eliza batean eman zuen hitzaldia.

Ameriketako Estatu Batuetako Sozialista Demokratak alderdiko kidea da.

 Sariak 
Abdulhadik hainbat sari jaso ditu nazioko eta nazioarteko erakunde akademiko, zibiko eta profesionalen eskutik, egindako lanagatik eta zerbitzu komunitarioagatik. Sari aipagarriak dira, besteak beste:

 2004, New Century beka, J. William Fulbright Atzerriko Beken Batzordea
 2020, Georgina M. Smith saria Estatu Batuetako Unibertsitateko Irakasleen Elkartearen eskutik
 2023, Jere L. Bacharach zerbitzu-saria, Ekialde Hurbileko Ikasketen Elkartearen eskutik, "askatasunaren eta askapenaren alde bizitza osoan egindako lana aitortuz"
 2023, American Studies Association-en Angela Y. Davis saria, beka publiko bikainagatik
 Lucius Walker Komunitatearen Antolakuntza Saria, Komunitatea Antolatzeko Erlijioen arteko Fundazioaren eskutik
 Alex Odeh Memorialaren Urteko Saria, Diskriminazioaren aurkako Batzorde Estatubatuar-Arabiarra
 Kemenaren saria, AEBetako musulmanek Palestinarentzat
 Lidergo Komunitarioaren Saria, AEBetako musulmanak Palestinarentzat

 Argitalpenak 

 Liburuak 

  Abdulhadi, Rabab; Alsultany, Evelyn; Naber,Nadine, eds. (2011). Arab and Arab American Feminisms: Gender, Violence, Belonging  [Arabiar eta Arabiar Amerikako feminismoak: generoa, indarkeria, kidetasuna] Argitaletxea: Syracuse University Press ISBN 9780815651239

 Artikuluak eta kapituluak 

  [Negua 2005. Zapaldu arinki: Genero eta Sexualitatea gerra denboran irakasten- Emakumeen Historiaren Egunerokoa]
  Abdulhadi, Rabab Ibrahim (2009). "Whose 1960s? Gender, Resistance and Liberation in Palestine".  In Dubinsky, Karen; Krull, Catherine; Lord, Susan; Rutherford, Scott; Mills, Sean (eds.) New World Coming: The Sixties and the Shaping of Global Consciousness. Between the Lines. ISBN 9781897071519  [Noren 1960ak? Generoa, erresistentzia eta askatasuna Palestinan]
  [Palestina eztabaidatzen: ordezkaritza, erresistentzia eta askatasun]
  [Sarrera: Jakinduria eta boterea txandakatuz: Palestinar eta Estatubatuar analisiak] 
 [Erresistentziaren deia eta erantzuna antolatzen: Assata Shakur-en Erradikalismo iraultzaile beltza Palestina-n irakurtzen]

 Ikus gainera 

 Marc Lamont Hill
 Steven Salaita

 Erreferentziak 

 Kanpo estekak 

 Profile page [perfileko orria]  artxibatua  Arab and Muslim Ethnicities and Diasporas Studies (AMED)-en San Francisco State University -ko Ikasketa etnikoen eskolan
 Profile page[perfileko orria] San Francisco State University Fakultatean
 Gaza: Genocide and Resistance with Dr. Rabab Abdulhadi [Genozidioa eta Erresistentzia Rabab Abdulhadi doktorarekin] 2023ko abendua
 Dr Rabab Abdulhadi on Sumud Podcast | Episode #31 | w/ Dr. Ed Hasan [Bere Podkast bat, bere familiko eta bere esperientziari buruz hitz egiten 2024ko azaroa]

Kategoria:Palestinarrak
Kategoria:Ameriketako Estatu Batuetako soziologoak
Kategoria:Nablus
Kategoria:XXI. mendeko emakumeak
Kategoria:Yale Unibertsitateko ikasleak
Kategoria:Palestinar estatubatuarrak
Kategoria:Gizabanako biziak